2020. gada 28. aprīlī Noteikumi Nr. 237

Rīgā (prot. Nr. 28 42. §)

**Grozījumi Ministru kabineta 2009. gada 15. septembra noteikumos Nr. 1065** **"Noteikumi par aizdevumiem sīko (mikro), mazo un vidējo saimnieciskās darbības veicēju un lauksaimniecības un mežsaimniecības pakalpojumu kooperatīvo sabiedrību attīstības veicināšanai"**

Izdoti saskaņā ar

Attīstības finanšu institūcijas likuma

12. panta ceturto daļu

Izdarīt Ministru kabineta 2009. gada 15. septembra noteikumos Nr. 1065 "Noteikumi par aizdevumiem sīko (mikro), mazo un vidējo saimnieciskās darbības veicēju un lauksaimniecības un mežsaimniecības pakalpojumu kooperatīvo sabiedrību attīstības veicināšanai" (Latvijas Vēstnesis, 2009, 154. nr.; 2010, 162. nr.; 2012, 49. nr.; 2013, 246. nr.; 2014, 149., 255. nr.; 2015, 202. nr.; 2016, 92. nr.; 2017, 201. nr.; 2019, 124. nr.; 2020, 69B. nr.) šādus grozījumus:

1. Papildināt 31. punktu ar otro teikumu šādā redakcijā:

"Ja saimnieciskās darbības veicējam saskaņā ar šo noteikumu 48. punktu pagarina aizdevuma termiņu, tad no jauna izvērtē un pārbauda saimnieciskās darbības veicēja atbilstību *de minimis* atbalsta nosacījumiem un veic subsīdijas ekvivalenta aprēķinu."

2. Papildināt noteikumus ar 34.3. apakšpunktu šādā redakcijā:

"34.3. nevar apvienot ar atbalstu, kuru atbilstoši Eiropas Komisijas pieņemtajam lēmumam sabiedrība "Altum" sniedz saskaņā ar normatīvajiem aktiem par apgrozāmo līdzekļu aizdevumiem saimnieciskās darbības veicējiem, kuru darbību ietekmējusi Covid-19 izplatība, un par garantijām saimnieciskās darbības veicējiem, kuru darbību ietekmējusi Covid-19 izplatība."

3. Aizstāt VII nodaļas nosaukumā vārdu "jautājums" ar vārdu "jautājumi".

4. Papildināt noteikumus ar 48. un 49. punktu šādā redakcijā:

"48. Šo noteikumu 18., 18.1, 27. un 30.8punktā minēto aizdevuma maksimālo termiņu var pagarināt līdz 12 mēnešiem.

49. Šo noteikumu 48. punkts ir spēkā līdz 2020. gada 31. decembrim."

Ministru prezidents A. K. Kariņš

Ekonomikas ministrs J. Vitenbergs